Dalmatinski toponimi Pacifika

Dalmatinski toponimi Pacifika: Važniji pacifički otoci u Oceaniji na Tihom oceanu (Pacifik) danas većinom nose engleska, francuska ili španjolska imena prema kolonijalnim velesilama koje su ih donedavna posjedovale. Mnogi manji pacifički otoci osim toga još imaju i urođenička imena. Iznimka su otoci Melanezije na jugozapadnom Pacifiku gdje između ostalih imena, za blizu šezdeset manjih otoka, zaliva, rtova i dva vulkana postoje slavenski nazivi vrlo slični ili podjednaki kao na jadranskim otocima u Dalmaciji (veći dio njih upisan je npr. u Andrees Handatlas VIII/5, 1930).

Postanak toponima 
U 16. stoljeću kapetan Vice Bune (1559/1612) iz Dubrovnika koji je tada bio pomorski saveznik Španjolske, plovio je po Indijskom Oceanu iz indijske luke Goa, gdje je od 16. stoljeća bio i dubrovački trgovinski emporij Sao Braz (danas Gandaulim). Odatle je od 1980.- 1997. preko tek otkrivenih Filipina zaplovio na pučinu zapadnog Pacifika, gdje je istraživao još slabo poznate otoke Melanezije i tu je prvi otkrio otočje Bismarck i Nove Hebride (sada Vanuatu). Zatim su u 17. stoljeću drugi pomorski trgovci iz Dalmacije, a najviše iz Dubrovnika na jadranskim galijama tipa 'karaka' također uzastopno plovili od luke Goa do Filipina i neki dalje do Melanezije, gdje su još držali manji trgovinski emporij na otoku Velakula (Solomunski Otoci). 

U novootkrivenim prekomorskim zemljama Amerike i Pacifika, naši pragmatični trgovci iz Dubrovnika i ostale Dalmacije nisu nastupali kao drugi kolonijalni osvajači iz zapadne Evrope, jer im je bila najvažnija trgovina a ne vlast. Zato su oni pristupali lokalnim urođenicima prijateljski uz razne privlačne poklone, da bi ih pridobili za trajnu i uspješnu trgovinsku razmjenu od obostrane koristi. Zbog toga praktičnog i humanog pristupa, urođenici Melanezije su rado prihvaćali naše slavenske nazive koji su se tamo kao i domaći urođenički u znatnom broju očuvali sve do danas, dok tek veći otoci tu još nose kolonijalna engleska i španjolska imena. 

U Oceaniji među otočnim urođenicima također još postoji znakovita legenda kako su ih u pradavnim vijekovima prije kolonijalista već posjećivali dobri 'Bijeli Bogovi' (tj. Dubrovčani) što su govorili posebnim i njima simpatičnim jezikom, iz kojega su tu nastali mnogi domaći nazivi. Najveća koncentracija očuvanih dalmatinskih toponima na Pacifiku sve dosad se očuvala upravo oko otoka Velakula tj. oko bivšega dubrovačkog emporija u Solomunskim otocima, gdje još postoji desetak naših imena rtova, uvala i manjih otočića. Sada slijedi popis glavnih, dosad očuvanih dalmatinskih toponima širom Melanezije od sjeverozapada prema jugoistoku:

Zapadna Papua (Irian) 
 Otok Jamna, brdo Bobotna, zaliv Bosnik (najzapadniji naš toponim u Melaneziji)

Papua Nova Gvineja 
 Papuanski zalivi: Kotari, Kopar, Jame, Buna, Beli, Milna
 Manji otoci: Tamara, Karkar, Seka, Bili, Boca, Kanap, Kriwina, Iwa, Nada, Duba, itd.

Bismarck i okolni otoci 
 Otoci: Unie, Puna, Iowo, Siroti, Jame
 Zalivi: Buka, Torokina

Solomunski otoci 
 Otoci: Kolan, Owan, Lina, Japa, Boga, Mato, Batak, Tokova, Sukina, Velakula, Narovo, Uweli, Torokina, Rendova, Banica, Sawa, Mala, Ulova, itd.
 Rtovi: Alan, Debeli, Sokolovi
 Zalivi: Voza
 Vulkani: Mt. Kula (1661 m), Mt. Kollovrat (1412 m)

Vanuatu (Novi Hebridi) 
 Otoci: Rawa, Valun, Mata, Marina, Mala, Malakula, Nina, Torba, Matas, Tana (najjužniji dalmatinski toponim u Melaneziji)
 Zalivi: Marina, Palenta

Vidi još 
 Vice Bune
 Dubrovnik
 Dalmacija
 Tihi ocean
 Nova Gvineja
 Solomonski otoci
 Vanuatu

Literatura 
 F.M. Appendini: Notizie istorico-critiche sulle antichita, storia e letteratura dei Ragusei, vol. II: 201-203 Dubrovnik 1803.
 J. Luetić: Vice Bune, pomorac i diplomat. Anali Historijskog instituta, sv. I: 255-267, Dubrovnik 1952.
 J. Tadić: Španija i Dubrovnik u XVI veku, str. 134-136. Beograd 1932.
 E. Ambrosius: Andrees allgemeine Handatlas, Auflage VIII/5 (Karten 216-224). Velhagen & Klasing, Bielefeld und Leipzig 1930 (na kartama u zagradi su naši slavenski toponimi)
 G. Milazzi & M. Yoshamya: Ancient origin of Croatian sailing and naval migrations. Proc. 1st Symp. 'Old-Iranian origin of Croats', 461-473, Iran Cultural Center, Teheran 1999. 
 M. Rac, M.H. Mileković et al.: V.B. Petrov and other Croatian navigators in medieval oceans. Proc. 3 scient. symposia 'Early Croats' (2001-2006), 820 p., ITG - Zagreb 2007.

Izvori 
 Completed and enlarged compilation after GNU-license, from above listed sources combined

Vanjske veze 
 Joel D'Souza: Croats return to Gandaulim. GoaNow, Goa (India) 1999: http://www.goacom.com/goanow/99/apr/history.html 
 History of the Solomon Islands, Arikah encyclopedia: http://arikah.com/encyclopedia/History_of_the_Solomon_Islands
 Pacific Ocean, History and economy. Arikah encyclopedia: http://arikah.com/encyclopedia/Pacific_Ocean
 Pacific Ocean, Homestay Finder: http://www.inglesnoexterior.com/Dictionary.aspx?|=en&q=Pacific_Ocean
 Bismarck Archipelago, Turkce Bilgi: http://english.turkcebilgi.com/Bismarck+Archipelago 
 Pacific Ocean, totally explained: http://pacific_ocean.totallyexplained.com 
 Bismarck Archipelago, MedLibrary: http://medlibrary.org/medwiki/Bismarck_Archipelago
 South Pacific, History. MedLibrary: http://medlibrary.org/medwiki/South_Pacific_Ocean
 Bismarck Archipelago, totally explained: http://bismarck_archipelago.totallyexplained.com 

Onomastika